**לווין התקשורת הלאומי "דרור 1"**

**שר המדע והטכנולוגיה אופיר אקוניס: "החתימה על בניית הלוויין מיישמת את מסקנות הועדה המיוחדת שאישרה הממשלה"**

שר המדע והטכנולוגיה, ח״כ אופיר אקוניס: "מברך על חתימת ההסכם בין ממשלת ישראל והתעשייה האווירית לפיתוח ובניית לוויין התקשורת "דרור 1" המממשת את ההחלטה שהצגתי לממשלה בספטמבר 2018, ומהווה שלב ראשון ביישום מסקנות הוועדה המיוחדת שהקמתי בעקבות התפוצצות עמוס 6 על כן השיגור בארה"ב. פיתוח וייצור הלוויין בישראל יאפשר את שמירת העצמאות המוחלטת של ישראל בתחום התקשורת הלוויינית ובנייתו של הלוויין כאן בארץ, תשמר את הידע והמומחיות שנרכשו במשך עשרות שנים בתעשייה המקומית".

עוד הוסיף השר אקוניס כי "הפיתוחים החדשניים בלוויין ישליכו גם לפרויקטים נוספים בתחום וישפרו את התחרותיות של תעשיית החלל הישראלית בעולם".

בספטמבר 2016 נקלעה תעשיית החלל הישראלית למשבר חמור בעקבות התפוצצות הלוויין עמוס 6. בעקבות המשבר החליט השר אקוניס על הקמת הוועדה לבחינת תכנית החלל האזרחית בהתמקדות בתחום לווייני התקשורת. אחת המסקנות העיקריות של הוועדה, היתה כי יש צורך חיוני בלוויין תקשורת חדש שיפותח וייבנה בישראל.

החלטת הממשלה, מספטמבר 2018, המשיכה את המלצות הוועדה, והחתימה על ההסכם בין ממשלת ישראל לתעשייה האווירית לפיתוח ובניית "דרור 1", היא למעשה יישום הלכה למעשה של החלטת הממשלה.

לפרטים נוספים: נועה ברק, דוברת משרד המדע, 0523376537